title: 2007/825/EK: A Tanács határozata ( 2007. november 8. ) az Európai Közösség és a Szerb Köztársaság közötti, a vízumok kiadásának megkönnyítéséről szóló megállapodás megkötéséről

text:
               19.12.2007

               HU

               Az Európai Unió Hivatalos Lapja

               L 334/136

         A TANÁCS HATÁROZATA
   (2007. november 8.)
   az Európai Közösség és a Szerb Köztársaság közötti, a vízumok kiadásának megkönnyítéséről szóló megállapodás megkötéséről
   (2007/825/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 62. cikke (2) bekezdése b) pontjának i. és ii. alpontjára, összefüggésben a 300. cikk (2) bekezdése első albekezdésének első mondatával és a 300. cikk (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A Bizottság az Európai Közösség nevében tárgyalásokat folytatott a Szerb Köztársasággal a vízumok kiadásának megkönnyítéséről szóló megállapodásról.

               (2)

               A 2007. szeptember 18-án elfogadott tanácsi határozattal összhangban a megállapodást a Közösség nevében 2007. szeptember 18-án írták alá, figyelemmel annak későbbi időpontban való esetleges megkötésére is.

               (3)

               A megállapodást jóvá kell hagyni.

               (4)

               A megállapodás igazgatása céljából a megállapodás vegyes bizottságot állít fel, amely elfogadhatja eljárási szabályzatát. Helyénvaló megállapítani az ilyen esetre vonatkozó közösségi álláspont kialakítására irányuló egyszerűsített eljárást.

               (5)

               Az Egyesült Királyság és Írország helyzetéről szóló jegyzőkönyvvel és a schengeni vívmányoknak az Európai Unió keretébe történő beillesztéséről szóló jegyzőkönyvvel – amelyeket az Európai Unióról szóló szerződéshez és az Európai Közösséget létrehozó szerződéshez mellékeltek – összhangban az Egyesült Királyság és Írország nem vesz részt e határozat elfogadásában, és e határozat rájuk nézve nem kötelező erejű, és azt nem kötelesek alkalmazni.

               (6)

               Az Európai Unióról szóló szerződéshez és az Európai Közösséget létrehozó szerződéshez mellékelt, Dánia helyzetéről szóló jegyzőkönyvvel összhangban Dánia nem vesz részt e határozat elfogadásában, és az rá nézve nem kötelező és nem alkalmazható,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Szerb Köztársaság közötti, a vízumok kiadásának megkönnyítéséről szóló megállapodást a Közösség nevében jóváhagyásra kerül.
   A megállapodás szövegét csatolták e határozathoz.
   2. cikk
   A megállapodás 14. cikke (1) bekezdésében meghatározott értesítést a Tanács elnöke küldi meg (2).
   3. cikk
   A megállapodás 12. cikke által létrehozott szakértői vegyes bizottságban a tagállamok szakértőinek támogatása mellett a Közösséget a Bizottság képviseli.
   4. cikk
   A Tanács által kijelölt különbizottsággal folytatott konzultációt követően a Bizottság alakítja ki a megállapodás 12. cikke (4) bekezdésében előírtak szerint a Közösségnek a vegyes szakértői bizottság keretében képviselendő álláspontját az eljárási szabályzat elfogadására vonatkozóan.
   5. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. november 8-án.

            a Tanács részéről

            az elnök

         R. PEREIRA

      (1)  2007. október 24-i vélemény (a Hivatalos Lapban még nem tették közzé).

      (2)  A megállapodás hatálybalépésének napját a Tanács Főtitkársága hirdeti ki az Európai Unió Hivatalos Lapjában.
   MEGÁLLAPODÁS
   az Európai Közösség és a Szerb Köztársaság között a vízumok kiadásának megkönnyítéséről
   AZ EURÓPAI KÖZÖSSÉG, a továbbiakban: a Közösség,
   és
   A SZERB KÖZTÁRSASÁG, a továbbiakban: a Felek;
   TEKINTETTEL a Szerb Köztársaság európai kilátásaira, a stabilizációs és társulási megállapodásra irányuló, az Európai Közösség/az EU-tagállamok és a Szerb Köztársaság közötti tárgyalások megkezdésére, valamint a 2006 januárjában a Tanács által elfogadott európai partnerségre;
   MEGERŐSÍTVE a stabilizációs és társulási megállapodásnak a Szerb Köztársaság és az Európai Unió közötti vízumrendszer liberalizálását szolgáló jövőbeni struktúrái keretrendszerében történő szoros együttműködés szándékát, összhangban a 2003. június 21-én Thesszalonikiben tartott EU–Nyugat-Balkán találkozó következtetéseivel;
   AZZAL AZ ÓHAJJAL, hogy a vízummentes utazási rendszer felé tett első lépésként megkönnyítsék a gazdasági, humanitárius, kulturális, tudományos és egyéb kapcsolatok biztos fejlesztéséhez szükséges feltételnek tekintett, emberek közötti közvetlen kapcsolatokat azáltal, hogy megkönnyítik a vízumkiadást a Szerb Köztársaság állampolgárai számára;
   SZEM ELŐTT TARTVA, hogy az uniós állampolgárok mentesek a vízumkötelezettség alól, ha 90 napot meg nem haladó időtartamra utaznak a Szerb Köztársaságba, vagy a Szerb Köztársaság területén átutaznak;
   FELISMERVE, hogy amennyiben a Szerb Köztársaság az uniós polgárok számára ismét bevezeti a vízumkötelezettséget, úgy kölcsönösségi alapon a megállapodás által a Szerb Köztársaság állampolgárainak nyújtott ugyanazon könnyítések alkalmazandók automatikusan az uniós polgárokra is;
   FELISMERVE, hogy a vízumok kiadásának megkönnyítése nem eredményezhet illegális migrációt, és
   KÜLÖN FIGYELMET szentelve a biztonságnak és a visszafogadásnak;
   FIGYELEMMEL az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyvre, valamint a schengeni vívmányoknak az Európai Unió keretébe történő beillesztéséről szóló jegyzőkönyvre, és megerősítve, hogy e megállapodás rendelkezései az Egyesült Királyságra és Írországra nem alkalmazhatók;
   FIGYELEMMEL az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyvre, és megerősítve, hogy e megállapodás rendelkezései a Dán Királyságra nem alkalmazhatók,
   A KÖVETKEZŐKBEN ÁLLAPODTAK MEG:
   1. cikk
   A megállapodás célja és hatálya
   (1)   E megállapodás célja, hogy megkönnyítse a Szerb Köztársaság állampolgárai számára történő vízumkiadást a 180 napos időszakonként 90 napot meg nem haladóra tervezett tartózkodás esetében.
   (2)   Amennyiben a Szerb Köztársaság az uniós polgárok számára vagy azok bizonyos kategóriáira ismét bevezeti a vízumkötelezettséget, úgy kölcsönösségi alapon a megállapodás által a Szerb Köztársaság állampolgárainak nyújtott ugyanazon könnyítések alkalmazandók automatikusan az uniós polgárokra is.
   2. cikk
   Általános záradék
   (1)   Az e megállapodásban előírt vízumkönnyítések csak annyiban alkalmazandók a Szerb Köztársaság állampolgáraira, amennyiben ezek a Közösség vagy a tagállamok törvényei és rendeletei, e megállapodás vagy egyéb nemzetközi megállapodások alapján nem mentesülnek a vízumkötelezettség alól.
   (2)   Az e megállapodás rendelkezéseiben nem érintett kérdésekre – mint például a vízumkiadás megtagadása, az úti okmányok elismerése, a megfelelő megélhetés bizonyítása, a belépés elutasítása, illetve kiutasítási intézkedések – a Szerb Köztársaság vagy a tagállamok nemzeti joga, illetve a közösségi jog alkalmazandó.
   3. cikk
   Fogalommeghatározások
   E megállapodás alkalmazásában:

               a)

               „tagállam”: az Európai Közösség bármely tagállama, a Dán Királyság, az Ír Köztársaság és az Egyesült Királyság kivételével;

               b)

               „az Európai Unió polgára”: az a) pontban meghatározott valamely tagállam állampolgára;

               c)

               „a Szerb Köztársaság állampolgára”: bármely olyan személy, aki a nemzeti jogszabályok szerint a Szerb Köztársaság állampolgárságával rendelkezik;

               d)

               „vízum”: valamely tagállam által az alábbiak céljából kiadott engedély vagy hozott határozat:

                           —

                           az adott tagállamba vagy több tagállamba összesen legfeljebb 90 napra tervezett tartózkodás céljából történő belépés,

                           —

                           az adott tagállam vagy több tagállam területére átutazás céljából történő belépés;

               e)

               „jogszerűen tartózkodó személy”: a Szerb Köztársaság olyan állampolgára, akinek – a közösségi vagy nemzeti jogszabályok alapján – engedélyezték, illetve akit feljogosítottak arra, hogy több mint 90 napon át valamely tagállam területén tartózkodjon.

         4. cikk
   Az utazás célját igazoló dokumentumok
   (1)   A Szerb Köztársaság állampolgárainak alábbi kategóriái esetében a következő dokumentumok elegendőek a másik fél területére történő beutazás céljának indokolásához:

               a)

               hivatalos küldöttségek azon tagjai, akik a Szerb Köztársasághoz címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által tartott eseményeken vesznek részt:

                           —

                           a Szerb Köztársaság hatósága által küldött levél annak megerősítésére, hogy a kérelmező a fenti eseményeken történő részvétel céljából a másik fél területére utazó küldöttség tagja, valamint a hivatalos meghívó másolata;

               b)

               üzletemberek és üzleti szervezetek képviselői:

                           —

                           a fogadó jogi személy vagy vállalat, szervezet, vagy az ilyen jogi személy vagy vállalat irodája vagy kirendeltsége, a tagállamok állami és helyi hatóságai, vagy a tagállamok területén kereskedelmi és ipari kiállítások, konferenciák és tudományos tanácskozások szervezőbizottságai által küldött írásbeli kérelem, és a Szerb Köztársaság Kereskedelmi Kamarájától származó megerősítés;

               c)

               a tagállamok területére szállító, a Szerb Köztársaságban nyilvántartásba vett nemzetközi teher- és személyszállító járművek vezetői:

                           —

                           a Szerb Köztársaság nemzetközi közúti közlekedést biztosító fuvarozóinak nemzeti vállalata vagy szövetsége által küldött írásbeli kérelem az utazások céljának, időtartamának és gyakoriságának feltüntetésével;

               d)

               a tagállamok területére belépő vonatokon alkalmazott vonat-, hűtőkocsi- és mozdonyszemélyzet tagjai:

                           —

                           a Szerb Köztársaság illetékes vasúti társasága által küldött írásbeli kérelem az utazások céljának, időtartamának és gyakoriságának feltüntetésével;

               e)

               újságírók:

                           —

                           szakmai szervezet által kiállított igazolás vagy egyéb dokumentum annak igazolására, hogy az érintett személy szakképzett újságíró, valamint munkáltatója által kiállított dokumentum arról, hogy az utazás célja újságírói tevékenység végrehajtása;

               f)

               tudományos, kulturális és művészeti tevékenységekben – beleértve az egyetemi és egyéb csereprogramokat is – részt vevő személyek:

                           —

                           a fogadó szervezet írásbeli kérelme az említett tevékenységeken történő részvétel céljából;

               g)

               tanulmányok vagy képzés céljából – beleértve csereprogramok, valamint egyéb iskolával kapcsolatos tevékenységek keretében – utazó tanulók, diákok, posztgraduális hallgatók és kísérőtanárok:

                           —

                           írásbeli kérelem vagy a fogadó egyetemre, főiskolára, illetve iskolába történő beiratkozás igazolása vagy diákigazolványok vagy az elvégzendő kurzusok igazolása;

               h)

               nemzetközi sportesemények résztvevői és az őket szakmai minőségben kísérő személyek:

                           —

                           a fogadó szervezet írásbeli kérelme: a tagállamok illetékes hatóságai, nemzeti sportszövetségei vagy Nemzeti Olimpiai Bizottságai;

               i)

               testvérönkormányzatok által szervezett hivatalos csereprogramok résztvevői:

                           —

                           ezen önkormányzatok és városok közigazgatási vezetőjének/polgármesterének írásbeli kérelme;

               j)

               olyan közeli hozzátartozók – házastársak, gyermekek (beleértve az örökbefogadottakat is), szülők (beleértve a gyámot is), nagyszülők és unokák –, akik a Szerb Köztársaságnak a tagállamok területén jogszerűen tartózkodó állampolgárait látogatják meg:

                           —

                           a fogadó személy írásbeli kérelme;

               k)

               katonai és polgári temetőket látogató személyek:

                           —

                           a sírhely létezését és megőrzését, valamint a kérelmező és az elhunyt közötti családi, illetve egyéb kapcsolatot megerősítő hivatalos dokumentum;

               l)

               temetésen részt vevő személyek esetében:

                           —

                           a halál tényét megerősítő hivatalos dokumentum, valamint a kérelmező és az elhunyt közötti családi, illetve egyéb kapcsolat igazolása;

               m)

               orvosi indokokból utazó személyek és szükség esetén az azokat kísérő személyek:

                           —

                           az egészségügyi intézmény hivatalos dokumentuma, amely megerősíti az adott intézményben való egészségügyi ellátás szükségességét, a kísérő személyek szükségességét, valamint az egészségügyi ellátás kifizetéséhez szükséges anyagi fedezet bizonyítása;

               n)

               a civil társadalom szervezeteinek – beleértve a csereprogramok keretében történő – képzés, szemináriumokon, konferenciákon való részvétel céljából utazó képviselői:

                           —

                           a fogadó szervezet írásbeli kérelme, annak megerősítése, hogy a személy civil társadalmi szervezetet képvisel, valamint a nemzeti jogszabállyal összhangban az állami hatóság által kiadott igazolás a szervezet bejegyzéséről;

               o)

               a Szerb Köztársaság vallási közösségeinek képviselői:

                           —

                           a Szerb Köztársaságban nyilvántartott vallási közösség által küldött írásbeli kérelem az utazások céljának, időtartamának és gyakoriságának feltüntetésével;

               p)

               a szellemi szabadfoglalkozású szakmák tagállamok területén megrendezett nemzetközi kiállításokon, konferenciákon, tudományos tanácskozásokon, szemináriumokon vagy egyéb hasonló eseményeken részt vevő képviselői:

                           —

                           a fogadó szervezet írásbeli kérelme, amely megerősíti az érintett személy eseményen történő részvételét;

               q)

               turisztikai célból utazó személyek:

                           —

                           a helyi konzuli együttműködés keretében a tagállamok által akkreditált utazási ügynökség vagy utazásszervező által kiállított, a szervezett utazás foglalását bizonyító igazolás vagy utalvány.

         (2)   Az e cikk (1) bekezdésében említett írásbeli kérelem az alábbi adatokat tartalmazza:

               a)

               a meghívott személy esetében: vezetéknév, keresztnév, születési idő, nem, állampolgárság, a személyazonosító igazolvány száma, az utazás ideje és célja, a belépések száma, valamint a meghívott személlyel utazó házastárs és gyermekek neve;

               b)

               a meghívó személy esetében – vezetéknév, keresztnév és cím; vagy

               c)

               a meghívó jogi személy, vállalat vagy szervezet esetében – teljes név és cím, valamint

                           —

                           amennyiben a meghívót szervezet állítja ki, a meghívót aláíró személy neve és beosztása,

                           —

                           amennyiben a meghívó személy jogi személy vagy társaság, illetve annak valamely tagállam területén lévő irodája vagy kirendeltsége, az érintett tagállam nemzeti joga által megkövetelt cégnyilvántartási szám.

         (3)   A személyek e cikk (1) bekezdésében említett kategóriái esetében valamennyi vízumtípust egyszerűsített eljárásban állítják ki, a tagállamok jogszabályai által előírt bármely egyéb indokolás, meghívó vagy az utazási cél jóváhagyásának megkövetelése nélkül.
   5. cikk
   Többszöri beutazásra jogosító vízum kiadása
   (1)   A tagállamok diplomáciai és konzuli képviseletei legfeljebb öt évig érvényes, többszöri belépésre jogosító vízumot adnak ki a személyek alábbi kategóriái részére:

               a)

               a nemzeti kormány vagy helyi/regionális önkormányzatok tagjai, parlamenti képviselők, az alkotmánybíróság és a legfelsőbb bíróság tagjai, amennyiben e megállapodás alapján nem mentesülnek a vízumkötelezettség alól, feladataik ellátásához és hivatali idejükre korlátozva, amennyiben az kevesebb mint öt év;

               b)

               hivatalos küldöttségek azon állandó tagjai, akik a Szerb Köztársasághoz címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által tartott eseményeken rendszeresen részt vesznek;

               c)

               házastársak és 21. életévüket még be nem töltött vagy eltartott gyermekek (beleértve az örökbefogadottakat is), valamint szülők, akik a Szerb Köztársaságnak a tagállamok területén jogszerűen tartózkodó állampolgárait látogatják meg, a meglátogatott személy tartózkodási engedélye érvényességének időtartamára korlátozott érvényességi időtartammal.

         (2)   A tagállamok diplomáciai és konzuli képviseletei legfeljebb egy évig érvényes többszöri belépésre jogosító vízumot állítanak ki a személyek alábbi kategóriái részére, feltéve, hogy a megelőző egy évben legalább egy vízumot szereztek, azt a meglátogatott államba történő belépésre, illetve ott-tartózkodásra vonatkozó jogszabályokkal összhangban használták fel, és a többszöri belépésre jogosító vízum iránti kérelmüket megindokolják:

               a)

               hivatalos küldöttségek azon tagjai, akik a Szerb Köztársasághoz címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által tartott eseményeken rendszeresen részt vesznek;

               b)

               a tagállamokba rendszeresen utazó üzletemberek vagy üzleti szervezetek képviselői;

               c)

               a tagállamok területére szállító, a Szerb Köztársaságban nyilvántartásba vett nemzetközi teher- és személyszállító járművek vezetői;

               d)

               a tagállamok területére belépő nemzetközi vonatokon alkalmazott vonat-, hűtőkocsi- és mozdonyszemélyzet tagjai;

               e)

               újságírók;

               f)

               tudományos, kulturális és művészeti tevékenységekben – beleértve egyetemi és egyéb csereprogramokat is – részt vevő, a tagállamokba rendszeresen utazó személyek;

               g)

               tanulmányok vagy képzés céljából – beleértve csereprogramok keretében történő utazást is – utazó diákok és posztgraduális hallgatók;

               h)

               nemzetközi sportesemények résztvevői és az őket szakmai minőségben kísérő személyek;

               i)

               testvérönkormányzatok és testvérvárosok által szervezett hivatalos csereprogramok résztvevői;

               j)

               orvosi indokokból rendszeresen utazó személyek és szükség esetén az azokat kísérő személyek;

               k)

               a civil társadalom szervezeteinek – beleértve a csereprogramok keretében történő utazást – képzés, szemináriumokon, konferenciákon történő részvétel céljából a tagállamokba rendszeresen utazó képviselői;

               l)

               a tagállamokba rendszeresen utazó, a Szerb Köztársaságban nyilvántartott vallási közösségek képviselői;

               m)

               a szakmák nemzetközi kiállításokon, konferenciákon, tudományos tanácskozásokon, szemináriumokon vagy egyéb hasonló eseményeken részt vevő, a tagállamokba rendszeresen utazó képviselői.

         (3)   A tagállamok diplomáciai és konzuli képviseletei legalább két és legfeljebb öt évig érvényes többszöri belépésre jogosító vízumot adnak ki a személyek e cikk (2) bekezdésében említett kategóriái részére, feltéve, hogy azok a megelőző két évben a meglátogatott államba történő belépésre, illetve ott-tartózkodásra vonatkozó jogszabályokkal összhangban használták fel az egyéves időtartamú, többszöri belépésre jogosító vízumot, és a többszöri belépésre jogosító vízum kérelmezésének okai még mindig fennállnak.
   (4)   Az e cikk (1)–(3) bekezdésében említett személyek tagállamok területén történő tartózkodásának teljes időtartama nem haladhatja meg 180 napos időszakonként a 90 napot.
   6. cikk
   A vízumkérelmek feldolgozásának díja
   (1)   A Szerb Köztársaság állampolgárai vízumkérelmeinek feldolgozási díja 35 euro.
   A fenti összeg a 14. cikk (4) bekezdése szerinti eljárással összhangban felülvizsgálható.
   Amennyiben a Szerb Köztársaság az uniós polgárok számára ismét bevezeti a vízumkötelezettséget, a Szerb Köztársaság által kiszabott díj nem haladhatja meg a 35 eurót, illetve a megállapított összeget, amennyiben a díjat a 14. cikk (4) bekezdése szerinti eljárással összhangban felülvizsgálták.
   (2)   A személyek alábbi kategóriái mentesülnek a vízumkérelem feldolgozásának díja alól:

               a)

               hivatalos küldöttségek azon tagjai, akik a Szerb Köztársasághoz címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által tartott eseményeken vesznek részt;

               b)

               a nemzeti kormány vagy helyi/regionális önkormányzatok tagjai, parlamenti képviselők, az alkotmánybíróság és a legfelsőbb bíróság tagjai, amennyiben e megállapodás alapján nem mentesülnek a vízumkötelezettség alól;

               c)

               tudományos, kulturális és művészeti tevékenységekben részt vevő személyek, beleértve az egyetemi és egyéb csereprogramokban részt vevőket is;

               d)

               tanulók, diákok, posztgraduális hallgatók és kísérőtanárok, akik tanulmányok vagy képzés céljából utaznak, beleértve a csereprogramok, valamint egyéb, iskolával kapcsolatos tevékenységek keretében történő utazást is;

               e)

               nemzetközi sportesemények résztvevői és az őket szakmai minőségben kísérő személyek;

               f)

               testvérönkormányzatok és testvérvárosok által szervezett hivatalos csereprogramok résztvevői;

               g)

               fogyatékkal élő személyek és szükség esetén kísérőik;

               h)

               a civil társadalom szervezeteinek találkozókon, szemináriumokon, csereprogramokban vagy képzéseken történő részvétel céljából utazó képviselői;

               i)

               olyan személyek, akik dokumentumokkal igazolták humanitárius okokból – beleértve sürgős orvosi ellátás érdekében, az ilyen személy kísérőjével, illetve közeli rokon temetésén történő részvétel vagy súlyosan beteg közeli rokon meglátogatása céljából – történő utazásuk szükségességét;

               j)

               újságírók;

               k)

               a tagállamok területére szállító, a Szerb Köztársaságban nyilvántartásba vett nemzetközi teher- és személyszállító járművek vezetői;

               l)

               a tagállamok területére belépő vonatokon alkalmazott vonat-, hűtőkocsi- és mozdonyszemélyzet tagjai;

               m)

               közeli hozzátartozók – házastársak, gyermekek (beleértve az örökbefogadottakat is), szülők (beleértve a gyámot is), nagyszülők és unokák –, akik a Szerb Köztársaságnak a tagállamok területén jogszerűen tartózkodó állampolgárait látogatják meg;

               n)

               a tagállamokba rendszeresen utazó, a Szerb Köztársaságban nyilvántartott vallási közösségek képviselői;

               o)

               a szakmák tagállamok területén megrendezett nemzetközi kiállításokon, konferenciákon, tudományos tanácskozásokon, szemináriumokon vagy egyéb hasonló eseményeken részt vevő képviselői;

               p)

               nyugdíjasok;

               q)

               hat év alatti gyerekek.

         (3)   A fenti (1) bekezdéstől eltérve Bulgária és Románia, amelyekre nézve kötelezőek a schengeni vívmányok, de még nem bocsátanak ki schengeni vízumokat, megszüntethetik a Szerb Köztársaság állampolgárai esetében a rövid időtartamú tartózkodásra feljogosító vízum iránti kérelmek feldolgozási díját addig a napig, amelyet tanácsi határozat állapít meg a vízumpolitika területén a schengeni vívmányok általuk történő teljes átültetésére.
   7. cikk
   A vízumkérelmek feldolgozási eljárásainak időtartama
   (1)   A tagállamok diplomáciai és konzuli képviseletei a vízumkérelem és a vízum kiadásához szükséges dokumentumok kézhezvételétől számított tíz naptári napon belül döntenek a vízumkérelemről.
   (2)   A vízumkérelemmel kapcsolatos döntés meghozatalának időtartamát egyéni esetekben harminc naptári napra terjeszthetik ki, különösen akkor, ha a kérelem további ellenőrzést tesz szükségessé.
   (3)   A vízumkérelemmel kapcsolatos döntés meghozatalának időtartamát sürgős esetekben három vagy annál kevesebb munkanapra csökkenthetik.
   8. cikk
   Távozás elvesztett vagy ellopott okmányok esetén
   Az Európai Unió azon polgárai és a Szerb Köztársaság azon állampolgárai, akik – a Szerb Köztársaság vagy a tagállamok területén történő tartózkodásuk alatt – elveszítették személyazonosító okmányaikat, vagy akiktől ezen okmányokat ellopták, a tagállamok vagy a Szerb Köztársaság diplomáciai és konzuli képviseletei által kiállított, a határátlépésre jogosító érvényes személyazonosító okmányokkal vízum vagy egyéb engedély nélkül elhagyhatják az adott ország területét.
   9. cikk
   A vízumok meghosszabbítása kivételes körülmények között
   A Szerb Köztársaság azon állampolgárai esetében, akik vis maior okokból nem tudják a vízumukban megállapított időn belül elhagyni a tagállamok területét, a fogadó állam által alkalmazott jogszabályokkal összhangban és a tartózkodási helyük szerinti államba történő visszatérésükhöz szükséges időszakra díjmentesen meghosszabbítják vízumaik érvényességét.
   10. cikk
   Diplomata-útlevelek
   (1)   A Szerb Köztársaság érvényes diplomata-útlevéllel rendelkező állampolgárai vízum nélkül léphetnek be, hagyhatják el vagy utazhatnak át a tagállamok területén.
   (2)   Az e cikk (1) bekezdésében említett személyek 180 napos időszakonként 90 napot meg nem haladó ideig tartózkodhatnak a tagállamok területén.
   11. cikk
   A vízumok területi érvényessége
   A tagállamok nemzetbiztonsággal kapcsolatos nemzeti szabályaira és előírásaira, valamint a korlátozott területi érvényességű vízumokkal kapcsolatos uniós szabályokra is figyelemmel a Szerb Köztársaság állampolgárai az Európai Unió polgáraival azonos feltételek mellett utazhatnak a tagállamok területén.
   12. cikk
   A megállapodás igazgatására felállított vegyes bizottság
   (1)   A Felek az Európai Közösség és a Szerb Köztársaság képviselőiből álló szakértői vegyes bizottságot (a továbbiakban: a bizottság) hoznak létre. A Közösséget tagállami szakértők segítsége mellett az Európai Közösségek Bizottsága képviseli.
   (2)   A bizottság különösen az alábbi feladatokat látja el:

               a)

               felügyeli e megállapodás végrehajtását;

               b)

               javaslatot tesz e megállapodás módosításaira vagy kiegészítéseire;

               c)

               dönt az e megállapodás rendelkezéseinek értelmezésével vagy alkalmazásával kapcsolatos vitákban.

         (3)   A bizottság valamely szerződő fél kérésére szükség esetén, de legalább évente egyszer ülésezik.
   (4)   A bizottság elfogadja saját eljárási szabályzatát.
   13. cikk
   E megállapodás kapcsolata a tagállamok és a Szerb Köztársaság közötti kétoldalú megállapodásokkal
   (1)   E megállapodás – hatálybalépésétől kezdve – elsőbbséget élvez bármely olyan, az egyes tagállamok és a Szerb Köztársaság közötti két- vagy többoldalú megállapodással vagy egyezménnyel szemben, amennyiben ez utóbbi megállapodások vagy egyezmények rendelkezései e megállapodásban tárgyalt kérdéseket érintenek.
   (2)   A tagállamok és a Szerb Köztársaság között 2007. január 1. előtt aláírt, a szolgálati útlevelek birtokosainak vízumkötelezettség alóli mentesítéséről szóló kétoldalú megállapodások vagy egyezmények e megállapodás hatálybalépésétől számítva öt évig maradnak érvényben, ami nem érinti az érintett tagállamok vagy a Szerb Köztársaság arra irányuló jogát, hogy az ötéves időszak alatt ezeket a kétoldalú megállapodásokat felmondja vagy felfüggessze.
   14. cikk
   Záró rendelkezések
   (1)   E megállapodást a Felek saját belső eljárásaikkal összhangban erősítik meg vagy hagyják jóvá, és e megállapodás azon időpontot követő második hónap első napján lép hatályba, amikor a Felek értesítik egymást, hogy az említett eljárások befejeződtek.
   (2)   E cikk (1) bekezdésétől eltérően e megállapodás csak az Európai Közösség és a Szerb Köztársaság közötti, a személyek visszafogadásáról szóló megállapodás hatálybalépésekor lép hatályba, amennyiben ez az időpont az e cikk (1) bekezdésében előírt időpont után van.
   (3)   E megállapodást határozatlan időre kötik, kivéve, ha e cikk (6) bekezdésével összhangban felmondják.
   (4)   E megállapodás a Felek írásbeli megállapodásával módosítható. A módosítások akkor lépnek hatályba, amikor a Felek értesítik egymást az ehhez szükséges belső eljárásaik befejezéséről.
   (5)   E megállapodást részben vagy egészben bármelyik Fél felfüggesztheti a közrenddel, a nemzetbiztonság védelmével vagy a közegészség védelmével kapcsolatos okokból. A felfüggesztéssel kapcsolatos döntésről a másik Felet annak hatálybalépése előtt legalább 48 órával értesítik. Az e megállapodás alkalmazását felfüggesztő Fél haladéktalanul tájékoztatja a másik Felet, amint a felfüggesztés okai megszűntek.
   (6)   E megállapodást bármelyik Fél felmondhatja a másik Félhez intézett írásbeli értesítés útján. E megállapodás az ilyen értesítés napját követő 90 nap elteltével hatályát veszti.

      Készült Brüsszelben, a kétezer-hetedik év szeptember havának tizennyolcadik napján, két példányban a Felek valamennyi hivatalos nyelvén, amelyek mindegyike egyaránt hiteles.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         За Европску зајелницу

         За Република Сърбия
         Por la República de Serbia
         Za Republiku Srbsko
         For Republikken Serbien
         Für die Republik Serbien
         Serbia Vabariigi nimel
         Για τη Δημοκρατία της Σερβίας
         For the Republic of Serbia
         Pour la République de Serbie
         Per la Repubblica di Serbia
         Serbijas Republikas vārdā
         Serbijos Respublikos vardu
         A Szerb Köztársaság részéről
         Għar-Repubblika tas-Serbja
         Voor de Republiek Servië
         W imieniu Republiki Serbii
         Pela República da Sérvia
         Pentru Republica Serbia
         Za Srbskú republiku
         Za Republiko Srbijo
         Serbian tasavallan puolesta
         För Republiken Serbien
         За Република Србиjу

   MELLÉKLET
   A MEGÁLLAPODÁSHOZ CSATOLT JEGYZŐKÖNYV A SCHENGENI VÍVMÁNYOKAT NEM TELJESKÖRŰEN ALKALMAZÓ TAGÁLLAMOKRÓL
   Azon tagállamok, amelyekre a schengeni vívmányok kötelezőek, de amelyek a Tanács vonatkozó határozatára várva még nem adnak ki schengeni vízumot, nemzeti vízumokat adnak ki, amelyek érvényessége saját területükre korlátozott.
   E tagállamok egyoldalúan elismerhetik a 2006. június 14-i 895/2006/EK európai parlamenti és tanácsi határozattal összhangban a területükön való átutazásra kiadott schengeni vízumokat és tartózkodási engedélyeket.
   A 2006. június 14-i 895/2006/EK európai parlamenti és tanácsi határozat nem vonatkozik Romániára és Bulgáriára; az Európai Bizottság hasonló rendelkezéseket fog javasolni, amelyek lehetővé teszik, hogy ezek az országok egyoldalúan elismerhessék a schengeni térségbe teljes mértékben még be nem tagozódott más tagállamok által a területükön való átutazásra kiadott schengeni vízumokat, tartózkodási engedélyeket és más hasonló dokumentumokat.
   EGYÜTTES NYILATKOZAT DÁNIÁRÓL
   A Felek tudomásul veszik, hogy e megállapodás nem alkalmazandó a Dán Királyság diplomáciai és konzuli képviseletei által a vízumkiadáskor követett eljárásokra.
   Ilyen körülmények között kívánatos, hogy a Dán Királyság és a Szerb Köztársaság hatóságai késedelem nélkül, az Európai Közösség és a Szerb Köztársaság közötti megállapodáshoz hasonló feltételekkel, kétoldalú megállapodásokat kössenek a rövid távú tartózkodásra jogosító vízumok kiadásának megkönnyítéséről.
   EGYÜTTES NYILATKOZAT AZ EGYESÜLT KIRÁLYSÁGRÓL ÉS ÍRORSZÁGRÓL
   A Felek tudomásul veszik, hogy e megállapodás az Egyesült Királyság és Írország területére nem alkalmazandó.
   Ilyen körülmények között kívánatos, hogy az Egyesült Királyság, Írország és a Szerb Köztársaság hatóságai kétoldalú megállapodásokat kössenek a vízumkiadás megkönnyítéséről.
   EGYÜTTES NYILATKOZAT IZLANDRÓL ÉS NORVÉGIÁRÓL
   A Felek tudomásul veszik az Európai Közösség, valamint a Norvégia és Izland között fennálló szoros kapcsolatot, különös tekintettel ezen országoknak a schengeni vívmányok végrehajtására, alkalmazására és fejlesztésére irányuló társulásáról szóló, 1999. május 18-i megállapodására.
   Ilyen körülmények között kívánatos, hogy Norvégia, Izland és a Szerb Köztársaság hatóságai késedelem nélkül az Európai Közösség és a Szerb Köztársaság közötti megállapodáshoz hasonló feltételekkel kétoldalú megállapodásokat kössenek a rövid távú tartózkodásra jogosító vízumok kiadásának megkönnyítéséről.
   EGYÜTTES NYILATKOZAT A SVÁJCI ÁLLAMSZÖVETSÉGRŐL ÉS LIECHTENSTEINRŐL
   (amennyiben szükséges)
   Amennyiben az Európai Közösség és a Svájci Államszövetség között létrejött, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról aláírt megállapodás, valamint az ezen megállapodás Liechtensteinre vonatkozó jegyzőkönyvei akkor lépnek hatályba, amikorra befejezték a Szerb Köztársasággal folytatott tárgyalásokat, hasonló nyilatkozatot kell kiadni Svájc és Liechtenstein vonatkozásában is.
   AZ EURÓPAI KÖZÖSSÉG NYILATKOZATA A SZOLGÁLATI ÚTLEVELEK BIRTOKOSAIRA VONATKOZÓ VÍZUMKÖTELEZETTSÉG FELÜLVIZSGÁLATÁRÓL
   Mivel a tagállamok és a Szerb Köztársaság közötti, 2007. január 1-jét megelőzően aláírt kétoldalú megállapodásokban vagy egyezményekben a szolgálati útlevelek birtokosainak biztosított vízummentesség az ezen megállapodás hatálybalépésétől számított öt évig marad érvényben, az érintett tagállamok vagy a Szerb Köztársaság arra irányuló jogának sérelme nélkül, hogy az ötéves időszak alatt ezeket a kétoldalú megállapodásokat felmondja vagy felfüggessze, az Európai Közösség legkésőbb az ezen megállapodás hatálybalépésétől számított négy év után újból értékeli a szolgálati útlevelek birtokosainak helyzetét a megállapodás lehetséges módosítása céljából, összhangban a 14. cikk (4) bekezdésében meghatározott eljárással.
   AZ EURÓPAI KÖZÖSSÉG NYILATKOZATA A VÍZUMKÉRELMEZŐK INFORMÁCIÓKHOZ VALÓ HOZZÁFÉRÉSÉRŐL, A RÖVID TÁVÚ TARTÓZKODÁSRA JOGOSÍTÓ VÍZUMOK KIADÁSÁRA VONATKOZÓ ELJÁRÁSOKKAL KAPCSOLATOS INFORMÁCIÓK ÖSSZEHANGOLÁSÁRÓL, VALAMINT AZ ILYEN VÍZUMOK KÉRELMEZÉSEKOR BENYÚJTANDÓ DOKUMENTUMOKRÓL
   Felismerve az átláthatóság fontosságát a vízumkérelmezők számára, az Európai Közösség emlékeztet arra, hogy 2006. július 19-én az Európai Bizottság elfogadta a diplomáciai és konzuli képviseletek számára kiadott, vízumokra vonatkozó közös konzuli utasítást átdolgozó jogalkotási javaslatot, amelyet jelenleg az Európai Parlament és a Tanács tárgyal, és amely azzal a kérdéssel foglalkozik, hogy a vízumkérelmezők milyen feltételekkel fordulhatnak a tagállamok diplomáciai és konzuli képviseleteihez.
   A vízumkérelmezők számára nyújtandó információkra tekintettel az Európai Közösség szerint meg kell hozni az alábbi megfelelő intézkedéseket:
   Általában össze kell állítani a kérelmezők számára a vízumkérelmezési eljárásokkal és a kérelmezés feltételeivel, valamint a vízumok érvényességével kapcsolatos alapvető információkat.
   Az Európai Közösség összeállítja a minimumkövetelmények jegyzékét annak biztosítása érdekében, hogy következetes és egységes alapvető információkat bocsássanak a szerb kérelmezők rendelkezésére, valamint hogy elvileg ugyanazon igazoló dokumentumok benyújtását kérjék tőlük.
   A fent említett információkat, beleértve a helyi konzuli együttműködés keretében akkreditált utazási ügynökségek és utazásszervezők listáját, széles körben kell terjeszteni (a konzulátusok hirdetőtábláján, szórólapokon, internetes oldalakon stb.).
   A tagállamok diplomáciai és konzuli képviseletei információkat nyújtanak arról, hogy a schengeni vívmányok értelmében milyen lehetőségek vannak a rövid távú tartózkodásra jogosító vízumok kiadásának eseti alapon történő megkönnyítésére.
   Az Európai Közösség tudomásul veszi, hogy a szerb hatóságok készen állnak részt venni a fent említett információ terjesztésében.
   AZ EURÓPAI KÖZÖSSÉG NYILATKOZATA A CSALÁDTAGOKRA ÉS A JÓHISZEMŰ KÉRELMEZŐKRE VONATKOZÓ KÖNNYÍTÉSEKRŐL
   Az Európai Közösség tudomásul veszi a Szerb Köztársaság javaslatát a vízumok kiadásának megkönnyítésében részesülő családtagok fogalmának kiszélesítésére irányulóan, valamint tudomásul veszi azt a jelentőséget, amit a Szerb Köztársaság a személyek ezen kategóriája mozgása egyszerűsítésének tulajdonít.
   Annak érdekében, hogy megkönnyítsék azon személyek mozgását, akiket családi kötelék (különösen lány- és fiútestvérek és azok gyermekei) fűz a Szerb Köztársaságnak a tagállamok területén jogszerűen tartózkodó állampolgáraihoz, az Európai Közösség felkéri a tagállamok konzuli hivatalait, hogy teljes mértékben használják ki a személyek ezen kategóriái esetében a vízumok kiadásának megkönnyítésére irányuló „közösségi vívmányokat”, ideértve különösen a kérelmezőktől megkövetelt igazoló dokumentumok egyszerűsítését, a feldolgozási díjak alóli mentességet és adott esetben a többszöri belépésre jogosító vízumok kiadását.
   Az Európai Közösség emellett arra is felkéri a tagállamok konzuli hivatalait, hogy teljes mértékben alkalmazzák ezeket a lehetőségeket a jóhiszemű kérelmezőknek történő vízumkiadás egyszerűsítése érdekében.
   BULGÁRIA, MAGYARORSZÁG ÉS ROMÁNIA POLITIKAI NYILATKOZATA A KISHATÁRFORGALOMRÓL
   Bulgária, Magyarország és Románia nyilatkoznak azon szándékukról, hogy kétoldalú megállapodások megkötése érdekében tárgyalásokat kezdenek a Szerb Köztársasággal a tagállamok külső szárazföldi határain való kishatárforgalom szabályainak meghatározásáról, valamint a Schengeni Egyezmény rendelkezéseinek módosításáról szóló, 2006. december 20-i 1931/2006/EK rendelettel létrehozott kishatárforgalmi rendszer végrehajtása céljából.


title: A Tanács (KKBP) 2016/1783 határozata (2016. augusztus 4.) az Európai Unió és az Afgán Iszlám Köztársaság közötti, az Európai Unió afganisztáni rendfenntartó missziójának (EUPOL Afganisztán) jogállásáról szóló megállapodás meghosszabbításáról levélváltás formájában létrejött megállapodás Unió nevében történő aláírásáról és megkötéséről

text:
               8.10.2016

               HU

               Az Európai Unió Hivatalos Lapja

               L 273/1

         A TANÁCS (KKBP) 2016/1783 HATÁROZATA
   (2016. augusztus 4.)
   az Európai Unió és az Afgán Iszlám Köztársaság közötti, az Európai Unió afganisztáni rendfenntartó missziójának (EUPOL Afganisztán) jogállásáról szóló megállapodás meghosszabbításáról levélváltás formájában létrejött megállapodás Unió nevében történő aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen 37. cikkére, összefüggésben az Európai Unió működéséről szóló szerződés 218. cikkének (5) és (6) bekezdésével,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               2007. május 30-án a 2007/369/KKBP együttes fellépéssel (1) a Tanács létrehozta az Európai Unió afganisztáni rendfenntartó misszióját (EUPOL AFGANISZTÁN). Az EUPOL AFGANISZTÁN megbízatása, amelyet a 2014/922/KKBP határozat (2) módosított, 2016. december 31-én lejár.

               (2)

               Az Unió és az Afgán Iszlám Köztársaság 2010. október 14-én megállapodást (3) írt alá az EUPOL AFGANISZTÁN jogállásáról (a továbbiakban: SOMA-megállapodás). A megállapodás 2016. október 14-én lejár.

               (3)

               Azt követően, hogy a Tanács 2015. október 26-án elfogadta a tárgyalások megkezdésére való felhatalmazásról szóló határozatot, az Unió külügyi és biztonságpolitikai főképviselője az EUSZ 37. cikkével összhangban tárgyalásokat folytatott az EUPOL AFGANISZTÁN jogállásáról szóló, levélváltás formájában létrejött SOMA-megállapodás meghosszabbításáról, annak érdekében, hogy az EUPOL AFGANISZTÁN befejezze megbízását, és hogy az EUPOL AFGANISZTÁN megszűnjön.

               (4)

               A levélváltás formájában létrejött megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és az Afgán Iszlám Köztársaság közötti, az Európai Unió afganisztáni rendfenntartó missziójának (EUPOL AFGANISZTÁN) jogállásáról szóló megállapodás meghosszabbításáról szóló, levélváltás formájában létrejött megállapodást a Tanács az Európai Unió nevében jóváhagyja.
   A levélváltás formájában létrejött megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a levélváltás formájában létrejött megállapodásnak az Uniót jogilag kötelező aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2016. augusztus 4-én.

            a Tanács részéről

            az elnök

         M. LAJČÁK

      (1)  A Tanács 2007/369/KKBP együttes fellépése (2007. május 30.) az Európai Unió afganisztáni rendfenntartó missziójának (EUPOL AFGANISTAN) felállításáról (HL L 139., 2007.5.31., 33. o.).

      (2)  A Tanács 2014/922/KKBP határozata (2014. december 17.) az Európai Unió afganisztáni rendfenntartó missziójáról (EUPOL AFGHANISTAN) szóló 2010/279/KKBP határozat módosításáról és meghosszabbításáról (HL L 363., 2014.12.18., 152. o.).

      (3)  A Tanács 2010/686/KKBP határozata (2010. szeptember 13.) az Európai Unió és az Afgán Iszlám Köztársaság közötti, az Európai Unió afganisztáni rendfenntartó missziójának (EUPOL Afghanistan) jogállásáról szóló megállapodás aláírásáról és megkötéséről (HL L 294., 2010.11.12., 2. o.).


title: A Tanács határozata ( 2011. november 14. ) az Európai Szakképzés-fejlesztési Központ igazgatótanácsa tagjainak kinevezéséről és felváltásáról

text:
               30.11.2011

               HU

               Az Európai Unió Hivatalos Lapja

               C 349/2

         A TANÁCS HATÁROZATA
   (2011. november 14.)
   az Európai Szakképzés-fejlesztési Központ igazgatótanácsa tagjainak kinevezéséről és felváltásáról
   2011/C 349/02
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a munkavállalói szervezetek képviselőinek kategóriájában jelölt személyeknek a Bizottság által a Tanácsnak benyújtott jegyzékére,
   mivel:

               (1)

               A Tanács 2009. szeptember 14-i határozatával (2) a 2009. szeptember 18. és 2012. szeptember 17. közötti időtartamra kinevezte az Európai Szakképzés-fejlesztési Központ igazgatótanácsának tagjait.

               (2)

               Leslie MANASSEH lemondását követően a központ igazgatótanácsában a munkavállalói szervezetek képviselőinek kategóriájába tartozó egyik tag helye megüresedett,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2012. szeptember 17-ig az Európai Szakképzés-fejlesztési Központ igazgatótanácsának tagjává a következő személyt nevezi ki:

      A MUNKAVÁLLALÓI SZERVEZETEK KÉPVISELŐI:

               EGYESÜLT KIRÁLYSÁG

               Iain MURRAY
               TUC (UK)

      Kelt Brüsszelben, 2011. november 14-én.

            a Tanács részéről

            az elnök

         M. SAWICKI

      (1)  HL L 39., 1975.2.13., 1. o.

      (2)  HL C 226., 2009.9.19., 2. o.


title: 2014/466/CFSP: A Politikai és Biztonsági Bizottság EUFOR RCA/4/2014 határozata ( 2014. július 10. ) egy harmadik államnak az Európai Unió közép-afrikai köztársasági katonai műveletéhez (EUFOR RCA) való hozzájárulása elfogadásáról

text:
               18.7.2014

               HU

               Az Európai Unió Hivatalos Lapja

               L 212/11

         A POLITIKAI ÉS BIZTONSÁGI BIZOTTSÁG EUFOR RCA/4/2014 HATÁROZATA
   (2014. július 10.)
   egy harmadik államnak az Európai Unió közép-afrikai köztársasági katonai műveletéhez (EUFOR RCA) való hozzájárulása elfogadásáról

      (2014/466/CFSP)

   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió közép-afrikai köztársasági katonai műveletéről (EUFOR RCA) szóló, 2014. február 10-i 2014/73/KKBP tanácsi határozatra (1) és különösen annak 8. cikke (2) bekezdésére,
   mivel:

               (1)

               A 2014/73/KKBP határozat 8. cikkének (2) bekezdése alapján a Tanács felhatalmazta a Politikai és Biztonsági Bizottságot (PBB), hogy hozza meg a harmadik államok által javasolt hozzájárulások elfogadásáról szóló megfelelő határozatokat.

               (2)

               Az EUFOR RCA műveleti parancsnokának a Törökország által nyújtott hozzájárulásra vonatkozó ajánlása, valamint az Európai Unió Katonai Bizottságának szakvéleménye alapján Törökországnak az Európai Unió közép-afrikai köztársasági katonai műveletéhez (EUFOR RCA) nyújtandó hozzájárulását el kell fogadni.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában.,

         ELFOGADTA EZT A HATÁROZATOT:
   1. cikk
   (1)   A PBB elfogadja és jelentősnek ítéli az EUFOR RCA Törökország által nyújtott hozzájárulást.
   (2)   Törökország mentesül az EUFOR RCA költségvetéséhez nyújtandó pénzügyi hozzájárulás alól.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. július 10-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 40., 2014.2.11., 59. o.


title: 2007/181/EK: A Tanács határozata ( 2007. március 19. ) a Régiók Bizottsága egy holland póttagjának kinevezéséről

text:
               24.3.2007

               HU

               Az Európai Unió Hivatalos Lapja

               L 84/36

      A TANÁCS HATÁROZATA

   (2007. március 19.)
   a Régiók Bizottsága egy holland póttagjának kinevezéséről
   (2007/181/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a holland kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               P. C. KRIKKE lemondását követően egy póttag helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A Tanács P. C. KRIKKE helyére a Régiók Bizottsága tagjává a hivatali idő hátralévő részére, azaz 2010. január 25-ig B. VERKERK-et (burgemeester van Delft) nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2007. március 19-én.

            a Tanács részéről

            az elnök

         Horst SEEHOFER

      (1)  HL L 56., 2006.2.25., 75. o.


title: A Tanács (KKBP) 2017/1193 határozata (2017. július 4.) az Európai Uniónak a rafahi átkelőhelyen működő határőrizeti segítségnyújtó missziója [helyesen: a rafahi határellenőrzést segítő európai uniós misszió] (EU BAM Rafah) létrehozásáról szóló 2005/889/KKBP együttes fellépés módosításáról

text:
               5.7.2017

               HU

               Az Európai Unió Hivatalos Lapja

               L 172/12

         A TANÁCS (KKBP) 2017/1193 HATÁROZATA
   (2017. július 4.)
   az Európai Uniónak a rafahi átkelőhelyen működő határőrizeti segítségnyújtó missziója [helyesen: a rafahi határellenőrzést segítő európai uniós misszió] (EU BAM Rafah) létrehozásáról szóló 2005/889/KKBP együttes fellépés módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikkének (4) bekezdésére, valamint 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2005. december 12-én elfogadta az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépést (1).

               (2)

               A Tanács 2016. július 7-én elfogadta a 2005/889/KKBP együttes fellépés módosításáról szóló (KKBP) 2016/1107 határozatot (2), amellyel 2017. június 30-ig meghosszabbította az együttes fellépés alkalmazását.

               (3)

               Az EU BAM Rafah stratégiai felülvizsgálata nyomán a missziót további 12 hónappal, 2018. június 30-ig meg kell hosszabbítani.

               (4)

               A 2005/889/KKBP együttes fellépést ezért ennek megfelelően módosítani kell.

               (5)

               Az EU BAM Rafah végrehajtására olyan helyzetben kerül sor, amely rosszabbodhat, és amely akadályozhatja az Unió külső tevékenysége tekintetében a Szerződés 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   A 2005/889/KKBP együttes fellépés a következőképpen módosul:

               1.

               a 13. cikk (1) bekezdése a következő albekezdéssel egészül ki:
               „Az EU BAM Rafah misszióval kapcsolatos kiadások fedezésére szánt pénzügyi referenciaösszeg a 2017. július 1-jétől2018. június 30-ig terjedő időszakra 1 980 000 EUR.”;

               2.

               a 16. cikk második bekezdésének helyébe a következő szöveg lép:
               „Ez az együttes fellépés 2018. június 30-án hatályát veszti.”.

         2. cikk
   Ez a határozat az elfogadásának napján lép hatályba.
   Ezt a határozatot 2017. július 1-jétől kell alkalmazni.

      Kelt Brüsszelben, 2017. július 4-én.

            a Tanács részéről

            az elnök

         M. MAASIKAS

      (1)  A Tanács 2005/889/KKBP együttes fellépése (2005. december 12.) az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról (HL L 327., 2005.12.14., 28. o.).

      (2)  A Tanács (KKBP) 2016/1107 határozata (2016. július 7.) az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról (HL L 183., 2016.7.8., 64. o.).


title: 2007/766/EK: A Bizottság határozata ( 2007. november 14. ) az előcsatlakozási támogatási eszköz határokon átnyúló együttműködési alkotóeleme alapján a tagállamok és kedvezményezett országok közötti határokon átnyúló együttműködés alkalmazásában a 2007–2013-as időszakban támogatásra jogosult régiók és területek jegyzékének felállításáról

text:
               28.11.2007

               HU

               Az Európai Unió Hivatalos Lapja

               L 310/15

      A BIZOTTSÁG HATÁROZATA

   (2007. november 14.)
   az előcsatlakozási támogatási eszköz határokon átnyúló együttműködési alkotóeleme alapján a tagállamok és kedvezményezett országok közötti határokon átnyúló együttműködés alkalmazásában a 2007–2013-as időszakban támogatásra jogosult régiók és területek jegyzékének felállításáról
   (2007/766/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az előcsatlakozási támogatási eszköz (IPA) létrehozásáról szóló, 2006. július 17-i 1085/2006/EK tanácsi rendeletre (1),
   tekintettel az 1085/2006/EK tanácsi rendelet végrehajtásáról szóló, 2007. június 12-i 718/2007/EK bizottsági rendeletre (2) és különösen annak 88. cikke (1) bekezdésére,
   mivel:

               (1)

               Az 1085/2006/EK rendelet 9. cikke értelmében az IPA határokon átnyúló együttműködési alkotóeleme támogathatja a kedvezményezett országok és tagállamok határokon átnyúló együttműködését. Ebben az esetben az IPA határokon átnyúló együttműködési alkotóeleme kiterjed az érintett – akár szárazföldi, akár tengeri – határ vagy határok mindkét oldalán fekvő régiókra.

               (2)

               A 718/2007/EK rendelet 88. cikkének (1) bekezdése értelmében a tagállamok és a kedvezményezett országok közötti határokon átnyúló együttműködés alkalmazásában finanszírozásra jogosult területek a NUTS 3 szintű régiók, vagy NUTS-besorolás hiányában az ezzel egyenértékű, a Közösség és a kedvezményezett országok közötti határ menti területek, valamint a Közösség és a főszabályként legfeljebb 150 km-re lévő kedvezményezett országok közötti tengeri határok menti területek, számításba véve az együttműködési intézkedés koherenciájának és folyamatosságának biztosítására szükséges esetleges kiigazításokat.

               (3)

               A 718/2007/EK rendelet 88. cikkének (1) bekezdése úgy rendelkezik, hogy a Bizottság a rendelet hatálybalépését követően haladéktalanul fogadja el a Közösségben és a kedvezményezett országokban támogatásra jogosult régiók listáját, amely 2013. december 31-ig lesz érvényes,

         A KÖVETKEZŐKÉPPEN HATÁROZOTT:
   Egyetlen cikk
   A 718/2007/EK rendelet 88. cikkének (1) bekezdésében hivatkozott, a tagállamok és az IPA kedvezményezett országok közötti határokon átnyúló együttműködés alkalmazásában az IPA határokon átnyúló együttműködési alkotóelem alapján finanszírozásra jogosult területek az I. mellékletben (tagállamok) és a II. mellékletben (kedvezményezett országok) felsorolt területek.

      Kelt Brüsszelben, 2007. november 14-én.

            a Bizottság részéről

         Olli REHN

            a Bizottság tagja

      (1)  HL L 210., 2006.7.31., 82. o.

      (2)  HL L 170., 2007.6.29., 1. o.

      I. MELLÉKLET
      A TAGÁLLAMOK ÉS AZ IPA KEDVEZMÉNYEZETT ORSZÁGOK KÖZÖTTI HATÁROKON ÁTNYÚLÓ EGYÜTTMŰKÖDÉS ALKALMAZÁSÁBAN A TAGÁLLAMOK FINANSZÍROZÁSRA JOGOSULT, NUTS 3 SZINTŰ RÉGIÓINAK LISTÁJA

                  BG412

                  Sofia

                  BG414

                  Pernik

                  BG415

                  Kyustendil

                  BG341

                  Burgas

                  BG343

                  Yambol

                  BG311

                  Vidin

                  BG312

                  Montana

                  BG413

                  Blagoevgrad

                  BG422

                  Haskovo

                  GR111

                  Evros

                  GR112

                  Xanthi

                  GR113

                  Rodopi

                  GR115

                  Kavala

                  GR123

                  Kilkis

                  GR124

                  Pella

                  GR126

                  Serres

                  GR127

                  Chalkidiki

                  GR132

                  Kastoria

                  GR134

                  Florina

                  GR143

                  Magnisia

                  GR212

                  Thesprotia

                  GR213

                  Ioannina

                  GR222

                  Kerkyra

                  GR242

                  Evvoia

                  GR411

                  Lesvos

                  GR412

                  Samos

                  GR413

                  Chios

                  GR421

                  Dodekanisos

                  GR422

                  Kyklades

                  ITD35

                  Venezia

                  ITD36

                  Padova

                  ITD37

                  Rovigo

                  ITD42

                  Udine

                  ITD43

                  Gorizia

                  ITD44

                  Trieste

                  ITD56

                  Ferrara

                  ITD57

                  Ravenna

                  ITD58

                  Forlì–Cesena

                  ITD59

                  Rimini

                  ITE31

                  Pesaro–Urbino

                  ITE32

                  Ancona

                  ITE33

                  Macerata

                  ITE34

                  Ascoli Piceno

                  ITF12

                  Teramo

                  ITF13

                  Pescara

                  ITF14

                  Chieti

                  ITF22

                  Campobasso

                  ITF41

                  Foggia

                  ITF42

                  Bari

                  ITF44

                  Brindisi

                  ITF45

                  Lecce

                  CY000

                  Kypros/Kibris

                  HU223

                  Zala

                  HU231

                  Baranya

                  HU232

                  Somogy

                  HU331

                  Bács–Kiskun

                  HU333

                  Csongrád

                  RO413

                  Mehedinți

                  RO422

                  Caraș–Severin

                  RO424

                  Timiș

                  SI011

                  Pomurska

                  SI012

                  Podravska

                  SI014

                  Savinjska

                  SI016

                  Spodnjeposavska

                  SI018

                  Notranjsko–kraška

                  SI024

                  Obalno–kraška

                  SI017

                  Jugovzhodna Slovenija

      II. MELLÉKLET
      A TAGÁLLAMOK ÉS AZ IPA KEDVEZMÉNYEZETT ORSZÁGOK KÖZÖTTI HATÁROKON ÁTNYÚLÓ EGYÜTTMŰKÖDÉS ALKALMAZÁSÁBAN AZ IPA KEDVEZMÉNYEZETT ORSZÁGOK FINANSZÍROZÁSRA JOGOSULT, NUTS 3 SZINTŰ RÉGIÓNAK MEGFELELŐ TERÜLETEINEK LISTÁJA
      Albánia

         Régiók:

                  Durrës

                  Fier

                  Gjirokastër

                  Korçë

                  Lezhë

                  Shkodër

                  Tirana

                  Vlorë

            Bosznia és Hercegovina

         Hercegovina gazdasági régió, amely a következő közigazgatási egységeket foglalja magában:

                  Bileča

                  Čapljina

                  Čitluk

                  Gacko

                  Grude

                  Jablanica

                  Konjic

                  Kupres

                  Livno

                  Ljubinje

                  Ljubuški

                  Mostar

                  Istočni Mostar

                  Neum

                  Nevesinje

                  Posušje

                  Prozor/Rama

                  Ravno

                  Široki Brijeg

                  Stolac

                  Berkovići

                  Tomislav grad

                  Trebinje

            Macedónia Volt Jugoszláv Köztársaság

         Régiók:

                  East

                  North-East

                  Pelagonija

                  South-East

                  Vardar

            Horvátország

         Megyék:

                  Dubrovnik-Neretva

                  Istria

                  Karlovac

                  Koprivnica-Križevci

                  Krapina-Zagorje

                  Lika-Senj

                  Međimurje

                  Osijek-Baranja

                  Primorje-Gorski kotar

                  Šibenik-Knin

                  Split-Dalmatia

                  Varaždin

                  Virovitica-Podravina

                  Zadar

                  Zagreb

            Montenegró

         Közigazgatási egységek:

                  Bar

                  Budva

                  Cetinje

                  Danilovgrad

                  Herceg Novi

                  Kotor

                  Nikšić

                  Podgorica

                  Tivat

                  Ulcinj

            Szerbia, Koszovót is beleértve (1)

         Körzetek:

                  Borski

                  Branicevski

                  Central Banat

                  Jablanicki

                  Nisavski

                  North Backa

                  North Banat

                  Pcinjski

                  Pirotski

                  South Backa

                  South Banat

                  West Backa

                  Zajecarski

            Törökország

         Tartományok:

                  Antalya

                  Aydin

                  Balikesir

                  Canakkale

                  Edirne

                  Izmir

                  Kirklareli

                  Mersin (Içel)

                  Mugla

         (1)  Az ENSZ BT 1244. sz. határozatában meghatározottak szerint.


title: A Bizottság (EU) 2016/1796 határozata (2016. július 7.) a 2011/263/EU, 2011/264/EU, 2012/720/EU és 2012/721/EU határozatoknak az anyagok osztályozásával kapcsolatos új fejlemények figyelembevétele érdekében történő módosításáról (az értesítés a C(2016) 4131. számú dokumentummal történt) (EGT-vonatkozású szöveg)

text:
                  11.10.2016

                  HU

                  Az Európai Unió Hivatalos Lapja

                  L 274/55

            A BIZOTTSÁG (EU) 2016/1796 HATÁROZATA
      (2016. július 7.)
      a 2011/263/EU, 2011/264/EU, 2012/720/EU és 2012/721/EU határozatoknak az anyagok osztályozásával kapcsolatos új fejlemények figyelembevétele érdekében történő módosításáról

            (az értesítés a C(2016) 4131. számú dokumentummal történt)

      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,
      az Európai Unió ökocímkézésért felelős bizottságával folytatott konzultációt követően,
      mivel:

                  (1)

                  A 66/2010/EK rendelet 6. cikkének (6) bekezdése szerint az uniós ökocímke nem ítélhető oda sem olyan termékeknek, amelyek az 1272/2008/EK európai parlamenti és tanácsi rendelet (2) értelmében mérgező, környezetre veszélyes, rákkeltő, mutagén vagy a reprodukciót károsító besorolás követelményeinek megfelelő anyagokat, készítményeket/keverékeket tartalmaznak, sem az 1907/2006/EK európai parlamenti és tanácsi rendelet (3) 57. cikkében hivatkozott anyagokat tartalmazó termékeknek.

                  (2)

                  A 66/2010/EK rendelet 6. cikkének (7) bekezdése értelmében az ilyen anyagokat tartalmazó adott árukategóriák tekintetében, ha technikailag nem lehet az ilyen árukat alternatív anyagok vagy tervezések használata révén helyettesíteni, vagy olyan termékek tekintetében, amelyek átfogó környezetvédelmi teljesítménye az ugyanolyan árukategóriába tartozó termékekkel összehasonlítva jelentősen jobb, a Bizottság a szóban forgó rendelet 6. cikkének (6) bekezdéstől való eltérést lehetővé tevő intézkedéseket fogadhat el.

                  (3)

                  A szubtilizin egy, az 1272/2008/EK rendelet VI. melléklete szerinti harmonizált osztályozás hatálya alá tartozó veszélyes anyag. Ez a következő veszélyességi osztályokat foglalja magába: Légzőszervi szenzibilizáció, 1. kategória; súlyos szemkárosodás, 1. kategória; bőrirritáció, 2. kategória; célszervi toxicitás – egyszeri expozíció – a légúti irritáció szerint 3. kategória.

                  (4)

                  A 2012/49/EU bizottsági határozattal (4) módosított 2011/263/EU (5) és 2011/264/EU (6) bizottsági határozat már jelenleg is tartalmaz egy eltérést a „H400: Nagyon mérgező a vízi élővilágra” besorolású szubtilizin enzimre a gépi mosogatószerek, illetve a mosószerek uniós ökocímkéjének odaítélésére vonatkozó ökológiai kritériumok tekintetében, mivel a szubtilizint ezen szerek fontos összetevőjének ismerték el, és arra már előzőleg eltérést állapítottak meg. A szubtilizin uniós ökocímkével ellátott termékekben történő engedélyezésének szándékával már a 2012/720/EU (7) és a 2012/721/EU (8) bizottsági határozat is engedélyezte a „H400: Nagyon mérgező a vízi élővilágra” besorolású enzimek ipari és intézményi felhasználásra szánt mosogatószerekben, illetve az ipari és intézményi felhasználásra szánt mosószerekben való felhasználását. Ezen eltéréseket a szubtilizin fent említett szerekben betöltött jelentős szerepének elismeréseként, továbbá azon okból kifolyólag adták meg, hogy nagymértékben lebomlik/hatástalanodik a szennyvíztisztító berendezésekben, továbbá szerek felhasználása és a csatornahálózatokba való eljuttatása során. Az eltérések szükségét az adta, hogy a szubtilizin Aquatic Acute 1 (M tényező 1) (H400) besorolást kapott az 1907/2006/EK rendelet szerinti önkéntes besorolásának regisztrálásakor, ami uniós ökocímkével ellátott termékekben való felhasználása szempontjából kizáró okot jelentett volna.

                  (5)

                  A 286/2011/EU bizottsági rendelettel (9) módosított 1272/2008/EK rendelet. Az 1272/2008/EK rendelet módosításai az anyagok vonatkozásában 2012. december 1-jén, a keverékek vonatkozásában pedig 2015. június 1-jén lépnek hatályba. A 286/2011/EU rendelet a hosszú távú vízi toxicitási veszély tekintetében a krónikus vízi toxicitáson és a biológiai lebonthatósági adatokon alapuló új besorolási kritériumokat vezetett be. Az új kritériumok alapján a szubtilizinre a REACH SIEF keretében elvégzett legújabb tanulmány azt mutatta, hogy a szubtilizint „A vízi környezetre veszélyes anyag” (krónikus), 2. kategóriába is be kell sorolni. Az anyag biológiailag könnyen lebontható és a környezetre nézve nem jár kockázattal, mivel szinte teljes mértékben hatástalanítják a szennyvíztisztító üzemekben. Ezen osztályozás eredményeképpen a szubtilizint nem lehetne felhasználni uniós ökocímkével ellátott termékekben. Ez a gépi mosogatószerek, a mosószerek, az ipari és intézményi felhasználásra szánt mosogatószerek és az ipari és intézményi felhasználásra szánt mosószerek uniós ökocímkéjének odaítélésére vonatkozóan megállapított ökológiai kritériumok szempontjából megnehezítené, hogy környezetvédelmi teljesítményük az uniós piacon jelen lévő legjobb szerek és tisztítószerek 10–20 %-ának indikatívan megfeleljen teljes életciklusuk során.

                  (6)

                  A szubtilizin hatékonyan bontja a fehérjealapú szennyeződéseket, ezáltal fokozza a mosószerek által kifejtett tisztító hatást. Az enzim kitűnő teljesítményt mutat akár alacsony hőmérsékleten is az előírt adagolás mellett, eleget téve az uniós ökocímkerendszer alacsony hőmérsékletre, kompaktságra és teljesítményre vonatkozóan előírt kritériumainak. Jelenleg sem az anyagnak, sem a technológiának nincs alternatívája. Az egyéb katalízisre képes enzimek, mint például az alfa-amiláz, a lipáz vagy a pektát-liáz más típusú lerakódások és szennyeződések (pl. keményítő-, zsír- és pektinszennyeződések) eltávolítására alkalmasak, fehérjealapú szennyeződésekére ugyanakkor nem.

                  (7)

                  A 2011/263/EU, illetve 2011/264/EU határozatokban meghatározott mosogatószerek, illetve mosószerek uniós ökocímkéjének odaítélésére vonatkozó kritériumok felülvizsgálata, valamint az ipari és intézményi felhasználásra szánt mosogatószerek és az ipari és intézményi felhasználásra szánt mosószerek uniós ökocímkéjének odaítélésére vonatkozó kritériumok kidolgozása, valamint a kapcsolódó módosítások során nem vették figyelembe azokat az új kritériumokat, amelyeket a 286/2011/EU rendelet a környezeti osztályozásra vonatkozóan bevezetett.

                  (8)

                  Annak érdekében, hogy biztosítva legyen a gépi mosogatószerek, a mosószerek, az ipari és intézményi felhasználásra szánt mosogatószerek, valamint az ipari és intézményi felhasználásra szánt mosószerek uniós ökocímkéjének odaítélésére vonatkozó ökológiai kritériumok érvényességének folyamatossága, ezt a módosítást visszamenőleges hatállyal 2012. december 1-jétől kell alkalmazni.

                  (9)

                  Ezért a 2011/263/EU, a 2011/264/EU, a 2012/720/EU és a 2012/721/EU bizottsági határozatot a fentieknek megfelelően módosítani kell.

                  (10)

                  Az e határozatban előírt intézkedések összhangban vannak a 66/2010/EK rendelet 16. cikkével létrehozott bizottság véleményével,

            ELFOGADTA EZT A HATÁROZATOT:
      1. cikk
      A 2011/263/EU határozat I. melléklete az e rendelet I. mellékletében foglaltak szerint módosul.
      2. cikk
      A 2011/264/EU határozat melléklete az e rendelet II. mellékletében foglaltak szerint módosul.
      3. cikk
      A 2012/720/EU határozat melléklete az e rendelet III. mellékletében foglaltak szerint módosul.
      4. cikk
      A 2012/721/EU határozat melléklete az e rendelet IV. mellékletében foglaltak szerint módosul.
      5. cikk
      Ezt a határozatot 2012. december 1-jétől kell alkalmazni.
      6. cikk
      Ennek a határozatnak a tagállamok a címzettjei.

         Kelt Brüsszelben, 2016. július 7-én.

               a Bizottság részéről

            Karmenu VELLA

               a Bizottság tagja

         (1)  HL L 27., 2010.1.30., 1. o.

         (2)  Az Európai Parlament és a Tanács 2008. december 16-i 1272/2008/EK rendelete az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

         (3)  Az Európai Parlament és a Tanács 2006. december 18-i 1907/2006/EK rendelete a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

         (4)  A Bizottság 2012. január 26-i 2012/49/EU határozata a 2011/263/EU és a 2011/264/EU határozatnak az enzimbesorolással kapcsolatos új fejlemények figyelembevétele érdekében történő, a 67/548/EGK tanácsi irányelv I. mellékletének és az 1272/2008/EK európai parlamenti és tanácsi rendelet VI. mellékletének megfelelő módosításáról (HL L 26., 2012.1.28., 36. o.).

         (5)  A Bizottság 2011. április 28-i 2011/263/EU határozata a gépi mosogatószerek uniós ökocímkéjének odaítélésére vonatkozó ökológiai kritériumok megállapításáról (HL L 111., 2011.4.30., 22. o.).

         (6)  A Bizottság 2011. április 28-i 2011/264/EU határozata a mosószerek uniós ökocímkéjének odaítélésére vonatkozó ökológiai kritériumok megállapításáról (HL L 111., 2011.4.30., 34. o.).

         (7)  A Bizottság 2012. november 14-i 2012/720/EU határozata az automata mosogatógépekhez való, ipari és intézményi felhasználásra szánt mosogatószerek uniós ökocímkéjének odaítélésére vonatkozó ökológiai kritériumok megállapításáról (HL L 326., 2012.11.24., 25. o.).

         (8)  A Bizottság 2012. november 14-i 2012/721/EU határozata az ipari és intézményi felhasználásra szánt mosószerek uniós ökocímkéjének odaítélésére vonatkozó ökológiai kritériumok megállapításáról (HL L 326., 2012.11.24., 38. o.).

         (9)  A Bizottság 2011. május 8-i 286/2011/EU rendelete az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendeletnek a műszaki és tudományos fejlődéshez való hozzáigazítása céljából történő módosításáról (HL L 83., 2011.3.30., 1. o.).

         I. MELLÉKLET
         A 2011/263/EU határozat melléklete a következőképpen módosul:
         Az egyértelműség és a jogbiztonság érdekében helyénvaló a 2. kritérium b) pontjának ötödik bekezdésében foglalt eltéréseket tartalmazó teljes táblázat helyébe a 2014/313/EU bizottsági határozattal (1) bevezetett változtatásoknak megfelelő alábbi táblázatot léptetni:

                        „Szubtilizin

                        H400: Nagyon mérgező a vízi élővilágra

                        R50

                        H411: Mérgező a vízi élővilágra, hosszan tartó károsodást okoz

                        R50-53

                        Felületaktív anyagok teljes koncentrációja < 25 % a végtermékben

                        H400: Nagyon mérgező a vízi élővilágra

                        R50

                        Felületaktív anyagok teljes koncentrációja < 25 % a végtermékben (*)

                        H412: Ártalmas a vízi élővilágra, hosszan tartó károsodást okoz

                        R52-53

                        Tartósításhoz használt biocidok (**)

                        H410: Nagyon mérgező a vízi élővilágra, hosszan tartó károsodást okoz

                        R50-53

                        H411: Mérgező a vízi élővilágra, hosszan tartó károsodást okoz

                        R51-53

                        H412: Ártalmas a vízi élővilágra, hosszan tartó károsodást okoz

                        R52-53

                        Illatanyagok

                        H412: Ártalmas a vízi élővilágra, hosszan tartó károsodást okoz

                        R52-53

                        Enzimek (***)

                        H334: Belélegezve allergiás és asztmás tüneteket és nehéz légzést okozhat

                        R42

                        H317: Allergiás bőrreakciót válthat ki

                        R43

                        Az NTA az MGDA és a GLDA szennyeződéseként (****)

                        H351: Feltehetően rákot okoz

                        R40

            (1)  A Bizottság 2014. május 28-i 2014/313/EU határozata a 2011/263/EU, 2011/264/EU, 2011/382/EU, 2011/383/EU, 2012/720/EU és 2012/721/EU határozatoknak az anyagok osztályozásával kapcsolatos új fejlemények figyelembevétele érdekében történő módosításáról (HL L 164., 2014.6.3., 74. o.).

            (*)  Az eltérés akkor alkalmazható, ha ezek könnyen lebomlók és anaerob módon lebonthatók.

            (**)  A 2. kritérium e) pontja említi. Az eltérés akkor alkalmazható, ha a biocid bioakkumulációs potenciálját < 3,0 log Pow (az oktanol/víz megoszlási együttható logaritmusa) jellemzi, vagy a kísérleti úton meghatározott biokoncentrációs tényező ≤ 100.

            (***)  A stabilizálószereket és a készítmények más segédanyagait is beleértve.

            (****)  A nyersanyag kevesebb mint 1,0 %-ában, amennyiben a késztermékben az összkoncentráció 0,10 % alatt marad.”

         II. MELLÉKLET
         A 2011/264/EU határozat melléklete a következőképpen módosul:
         Az egyértelműség és a jogbiztonság érdekében helyénvaló a 4. kritérium b) pontjának ötödik bekezdésében foglalt eltéréseket tartalmazó teljes táblázat helyébe a 2014/313/EU határozattal bevezetett változtatásoknak megfelelő alábbi táblázatot léptetni:

                        „Szubtilizin

                        H400: Nagyon mérgező a vízi élővilágra

                        R50

                        H411: Mérgező a vízi élővilágra, hosszan tartó károsodást okoz

                        R50-53

                        Felületaktív anyagok teljes koncentrációja < 25 % a végtermékben

                        H400: Nagyon mérgező a vízi élővilágra

                        R50

                        Felületaktív anyagok teljes koncentrációja < 25 % a végtermékben (*)

                        H412: Ártalmas a vízi élővilágra, hosszan tartó károsodást okoz

                        R52-53

                        Tartósításhoz használt biocidok (**)

                        H410: Nagyon mérgező a vízi élővilágra, hosszan tartó károsodást okoz

                        R50-53

                        H411: Mérgező a vízi élővilágra, hosszan tartó károsodást okoz

                        R51-53

                        H412: Ártalmas a vízi élővilágra, hosszan tartó károsodást okoz

                        R52-53

                        Illatanyagok

                        H412: Ártalmas a vízi élővilágra, hosszan tartó károsodást okoz

                        R52-53

                        Enzimek (***)

                        H334: Belélegezve allergiás és asztmás tüneteket és nehéz légzést okozhat

                        R42

                        H317: Allergiás bőrreakciót válthat ki

                        R43

                        Fehérítőszer-katalizátorok (***)

                        H334: Belélegezve allergiás és asztmás tüneteket és nehéz légzést okozhat

                        R42

                        H317: Allergiás bőrreakciót válthat ki

                        R43

                        Az NTA az MGDA és a GLDA szennyeződéseként (****)

                        H351: Feltehetően rákot okoz

                        R40

                        Optikai fehérítők (csak intenzív tisztító hatású mosószer esetében)

                        H413: Hosszan tartó ártalmas hatást gyakorolhat a vízi élővilágra

                        R53

            (*)  Az eltérés akkor alkalmazható, ha ezek könnyen lebomlók és anaerob módon lebonthatók.

            (**)  A 4. kritérium e) pontja említi. Az eltérés akkor alkalmazható, ha a biocid bioakkumulációs potenciálját < 3,0 log Pow (az oktanol/víz megoszlási együttható logaritmusa) jellemzi, vagy a kísérleti úton meghatározott biokoncentrációs tényező ≤ 100.

            (***)  A stabilizálószereket és a készítmények más segédanyagait is beleértve.

            (****)  A nyersanyag kevesebb mint 1,0 %-ában, amennyiben a késztermékben az összkoncentráció 0,10 % alatt marad.”

         III. MELLÉKLET
         A 2012/720/EU határozat melléklete a következőképpen módosul:
         Az egyértelműség és a jogbiztonság érdekében helyénvaló a 3. kritérium b) pontjának hatodik bekezdésében foglalt eltéréseket tartalmazó teljes táblázat helyébe a 2014/313/EU határozattal bevezetett változtatásoknak megfelelő alábbi táblázatot léptetni:

                        „Szubtilizin

                        H400: Nagyon mérgező a vízi élővilágra

                        R50

                        H411: Mérgező a vízi élővilágra, hosszan tartó károsodást okoz

                        R50-53

                        Felületaktív anyagok teljes koncentrációja < 15 % a végtermékben

                        H400: Nagyon mérgező a vízi élővilágra

                        R50

                        Felületaktív anyagok teljes koncentrációja < 25 % a végtermékben

                        H412: Ártalmas a vízi élővilágra, hosszan tartó károsodást okoz

                        R52-53

                        Tartósításhoz használt biocidok (*)

                        (kizárólag 2 és 12 közötti pH-értékű folyadékok és a hatóanyag legfeljebb 0,10 tömegszázaléka esetén)

                        H331: Belélegezve mérgező

                        R23

                        H334: Belélegezve allergiás és asztmás tüneteket és nehéz légzést okozhat

                        R42

                        H317: Allergiás bőrreakciót válthat ki

                        R43

                        H400: Nagyon mérgező a vízi élővilágra

                        R50

                        Enzimek (**)

                        H334: Belélegezve allergiás és asztmás tüneteket és nehéz légzést okozhat

                        R42

                        H317: Allergiás bőrreakciót válthat ki

                        R43

                        H400: Nagyon mérgező a vízi élővilágra

                        R50

                        Az NTA, az MGDA és a GLDA szennyeződéseként (***)

                        H351: Feltehetően rákot okoz

                        R40

            (*)  Csak a 3.b) kritériumtól való eltérés engedélyezett. A biocidoknak meg kell felelniük a 3.d) kritériumnak.

            (**)  A stabilizálószereket és a készítmények más segédanyagait is beleértve.

            (***)  A nyersanyag kevesebb mint 1,0 %-ában, amennyiben a késztermékben az összkoncentráció 0,10 % alatt marad.”

         IV. MELLÉKLET
         A 2012/721/EU határozat melléklete a következőképpen módosul:
         Az egyértelműség és a jogbiztonság érdekében helyénvaló a 4. kritérium b) pontjának hatodik bekezdésében foglalt eltéréseket tartalmazó teljes táblázat helyébe az alábbi táblázatot léptetni:

                        „Szubtilizin

                        H400: Nagyon mérgező a vízi élővilágra

                        R50

                        H411: Mérgező a vízi élővilágra, hosszan tartó károsodást okoz

                        R50-53

                        Felületaktív anyagok teljes koncentrációja < 20 % a végtermékben

                        H400: Nagyon mérgező a vízi élővilágra

                        R50

                        Felületaktív anyagok teljes koncentrációja < 25 % a végtermékben (*)

                        H412: Ártalmas a vízi élővilágra, hosszan tartó károsodást okoz

                        R52-53

                        Tartósításhoz használt biocidok (**)

                        (kizárólag 2 és 12 közötti pH-értékű folyadékok és a hatóanyag legfeljebb 0,10 tömegszázaléka esetén)

                        H331: Belélegezve mérgező

                        R23

                        H334: Belélegezve allergiás és asztmás tüneteket és nehéz légzést okozhat

                        R42

                        H317: Allergiás bőrreakciót válthat ki

                        R43

                        H400: Nagyon mérgező a vízi élővilágra

                        R50

                        Enzimek (***)

                        H400: Nagyon mérgező a vízi élővilágra

                        R50

                        H334: Belélegezve allergiás és asztmás tüneteket és nehéz légzést okozhat

                        R42

                        H317: Allergiás bőrreakciót válthat ki

                        R43

                        Fehérítőszer-katalizátorok (***)

                        H400: Nagyon mérgező a vízi élővilágra

                        R50

                        Az NTA az MGDA és a GLDA szennyeződéseként (****)

                        H351: Feltehetően rákot okoz

                        R40

            (*)  Ez az eltérés abban az esetben alkalmazható, ha a felületaktív anyagok teljesítik a 3. kritérium a) pontját és biológiailag lebonthatók.

            (**)  Csak a 4.b) kritériumtól való eltérés engedélyezett. A biocidoknak meg kell felelniük a 4. kritérium e) pontjának.

            (***)  A stabilizálószereket és a készítmények más segédanyagait is beleértve.

            (****)  A nyersanyag kevesebb mint 1,0 %-ában, amennyiben a késztermékben az összkoncentráció 0,10 % alatt marad.”


title: 2006/644/EK: A Bizottság határozata ( 2006. szeptember 20. ) a többnyelvűséggel foglalkozó magas szintű munkacsoport létrehozásáról

text:
               23.9.2006

               HU

               Az Európai Unió Hivatalos Lapja

               L 263/12

      A BIZOTTSÁG HATÁROZATA

   (2006. szeptember 20.)
   a többnyelvűséggel foglalkozó magas szintű munkacsoport létrehozásáról
   (2006/644/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               Az Európai Közösséget létrehozó szerződés 149. cikkének (2) bekezdése a Közösségre ruházta azt a feladatot, hogy fejlessze az európai dimenziót az oktatásban, mindenekelőtt a tagállamok nyelveinek oktatása és széles körben való megismertetése révén.

               (2)

               A Bizottságnak szüksége lehet szakértőket magában foglaló tanácsadó testület véleményének kikérésére az „Új keretstratégia a többnyelvűség ösztönzésére” (1) című bizottsági közleménnyel összhangban lévő új többnyelvűségi stratégia kialakítása céljából.

               (3)

               Ezért fel kell állítani egy szakértői csoportot a többnyelvűség területén, és meg kell határozni feladatait és felépítését.

               (4)

               A csoportnak tanácsot és segítséget kell nyújtania kezdeményezések kidolgozásához, valamint új lendületet kell adnia, illetve új ötletekkel kell szolgálnia az Európai Unió többnyelvűségének átfogó megközelítéséhez.

               (5)

               A csoportnak 8–12 tagból kell állnia.

               (6)

               A 2001/844/EK, ESZAK, Euratom bizottsági határozat (2) mellékletében megállapított bizottsági biztonsági szabályok sérelme nélkül meg kell állapítani azokat a szabályokat, amelyek szerint a tagok információkat hozhatnak nyilvánosságra.

               (7)

               A csoport tagjaival kapcsolatos személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (3) megfelelően kell kezelni,

         A KÖVETKEZŐKÉPPEN HATÁROZOTT:
   1. cikk
   A többnyelvűséggel foglalkozó magas szintű munkacsoport
   E határozat létrehozza a többnyelvűséggel foglalkozó magas szintű munkacsoportot (a továbbiakban: „a csoport”.
   2. cikk
   A csoport feladata
   A csoport feladata, hogy megindítsa a vélemények, tapasztalatok és sikeres megoldások cseréjét a többnyelvűség területén, és ajánlásokat tegyen a Bizottságnak az e területen szükséges intézkedésekre.
   3. cikk
   Konzultáció a csoporttal
   (1)   A Bizottság a többnyelvűséggel összefüggő bármely kérdésben tanácsot kérhet a csoporttól.
   (2)   A csoport elnöke jelezheti a Bizottságnak, hogy egy meghatározott kérdésben kívánatos lenne a csoporttal konzultálni.
   4. cikk
   A csoport összetétele – Kinevezés
   (1)   A csoport 8–12 tagból áll.
   (2)   A csoport tagjait a Bizottság nevezi ki a többnyelvűség szakértőinek köréből.
   (3)   A tagokat személyükben nevezik ki, és ezek a Bizottságot bármiféle külső befolyás nélkül látják el tanáccsal.
   (4)   A tagok felváltásukig vagy megbízásuk megújításáig maradnak hivatalban.
   (5)   A csoport tevékenységéhez hatékonyan hozzájárulni többé nem képes, illetve a tisztjéről lemondó, vagy az e cikk (3) bekezdésében vagy a Szerződés 287. cikkében foglalt feltételeknek meg nem felelő tag helyére a Bizottság az érintett tag hivatali idejének végéig terjedő időszakra új tagot nevezhet ki.
   (6)   A személyükben kinevezett tagok minden évben írásban kötelezik magukat arra, hogy a köz érdekében járnak el, valamint írásban nyilatkoznak arról is, hogy mentesek-e a pártatlanságukat veszélyeztető érdekektől.
   (7)   A személyükben kinevezett tagok nevét az Oktatásügyi és Kulturális Főigazgatóság honlapján hozzák nyilvánosságra. A tagok nevének rögzítését, feldolgozását és közzétételét a 45/2001/EK rendelet (4) rendelkezéseinek megfelelően kell végrehajtani.
   5. cikk
   A csoport működése
   (1)   A csoport elnöke a Bizottság többnyelvűségért felelős tagja.
   (2)   A Bizottság egyetértésével és a csoport által meghatározott feladatkörrel a csoport alcsoportokat hozhat létre meghatározott kérdések megvizsgálására. Megbízatásuk teljesítésével az alcsoportokat fel kell oszlatni.
   (3)   Amennyiben hasznos és/vagy szükséges, a Bizottság képviselője a napirenden szereplő témában járatos szakértőket vagy megfigyelőket hívhat meg a csoport vagy az alcsoport tanácskozásaira.
   (4)   A csoport vagy alcsoport tanácskozásain való részvétel keretében szerzett információk nem adhatók tovább, amennyiben a Bizottság ezeket bizalmasnak tekinti.
   (5)   A csoport és annak alcsoportjai a Bizottság által megállapított módon és időben rendes körülmények között a Bizottság hivatali helyiségeiben üléseznek. A titkársági szolgáltatásokat a Bizottság nyújtja. A megbeszélések iránt érdeklődő más bizottsági tisztviselők is részt vehetnek a csoport és alcsoportjai ülésein.
   (6)   A csoport a Bizottság által elfogadott eljárásiszabályzat-minta alapján fogadja el eljárási szabályzatát.
   (7)   A Bizottság az adott dokumentum eredeti nyelvén (interneten) közzéteheti a csoport összefoglalóit, megállapításait, részmegállapításait vagy munkadokumentumait.
   6. cikk
   Az ülésekkel kapcsolatos kiadások
   A csoport tevékenységének keretében a tagok, szakértők és megfigyelők utazási, illetve megfelelő esetben ellátási költségeit a Bizottság a külső szakértők költségtérítéséről szóló szabályainak megfelelően megtéríti.
   A tagok, a szakértők és a megfigyelők szolgálataikért nem részesülnek díjazásban.
   Az ülésekkel kapcsolatos kiadások azon éves költségvetés keretein belül kerülnek megtérítésre, amelyet a Bizottság felelős szolgálatai különítettek el a csoport tevékenységére.
   7. cikk
   Hatálybalépés
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2006. szeptember 20-án.

            a Bizottság részéről

         Ján FIGEĽ

            a Bizottság tagja

      (1)  COM(2005) 596 végleges.

      (2)  HL L 317., 2001.12.3., 1. o. A legutóbb a 2006/548/EK, Euratom határozattal (HL L 215., 2006.8.5., 38. o.) módosított határozat.

      (3)  HL L 8., 2001.1.12., 1. o.

      (4)  Kellően megalapozott esetekben el lehet térni a tagok nevének közzétételére vonatkozó szabálytól.